OpenLLM-France/wikimedia huggingface dataset:
# Interneteko domeinu

Interneteko domeinuak hainbat ordenagailu edo sistema elkartzen dituen izen bat da. Honek ordenagailuei gogoratzeko errazak diren ordenagailu izenak ipintzea ahalbidetzen du, zenbakizko IP helbide baten ordez. Izen hauek sareko-zerbitzuei interneteko topologiaren leku desberdinetara mugitzea ahalbidetzen die, beste IP helbide bat izango dutenak.
IP helbide bat edo gehiagori erraztasunez gogoratu ahal izateko esleitzen zaizkion zerbitzari izena da. Esleipena ez da finkoa; izenak mugitu egin daitezke IP helbide berri bat ezarriz.

## Adibideak

Hurrengo adibidea URL eta domeinu izen baten arteko desberdintasunak barneratzen ditu.
    http://www.wikipedia.org/ -- URL bat da.
    www.wikipedia.org -- ordenagailu izen bat da.
    wikipedia.org -- azpidomeinua da.

## Goi mailako domeinuak

Interneteko domeinu guztiak goi mailako domeinu izen batekin amaitzen dira. Domeinu izen hau hiru edo karaktere gehiagoko izen orokor bat, edo ISO 3166 estandarrean oinarritutako bi karaktereko herrialdeentzako izen bat izan ohi da.
Goi mailako domeinu orokorrak honakoak dira:
Herrialdeentzako goi mailako domeinuak hauek dira:

## Beste maila batzuetako domeinuak

Goi mailako domeinuez gain, bigarren mailako domeinuak ere badaude. .com, .net eta beste goi mailako domeinuen ezkerraldean dauden izenak dira bigarren mailako domeinuak. Esate baterako, mail.yahoo.com adibidean, yahoo bigarren mailako domeinua da, eta mail hirugarren mailakoa.

## Kanpo estekak

* Datuak: Q32635
* Multimedia: Domain name system / Q32635
# Internet Explorer

Internet Explorer (IE edo MSIE ere deitua, hau da Microsofteko Internet Explorer) Microsoft enpresak garatutako web nabigatzaile bat da, Windows sistema eragileekin batera banatzen zena. 1995ean sortu zuten, Microsoftek Mosaic nabigatzailearen kodea erosi eta gero. Internet Explorer izena eman zioten Netscape Navigatorekin lehiatzeko asmoz.
Web nabigatzailerik erabiliena izan zen bere garaian, baina bere erabilpena jaitsi zen, segurtasun arazoak zirela medio eta Mozilla Firefoxen merkaturatzea medio.
Beranduago, 2017an, Microsoft enpresak, Firefox eta Google Chrome nabigatzaileekin lehiatzeko, Microsofteko Internet Explorer hau ordezkatu zuen Microsoft Edge web-arakatzailearekin.

## Ikus gainera

* Web nabigatzaile.

## Kanpo estekak

* Datuak: Q1575
* Multimedia: Internet Explorer / Q1575
# Internet egitura

Internet egiturari erreparatuta sare amaraun bat da, ez da konputagailu-sare zentralizatua ez eta erakunde bakar bat araututa. Egitura deskribatzeko honako ezaugarriak aipatu behar dira: Internet helbideak, Erankundeak, informazioaren fluxua (izen-domeinuak, bezero-zerbitzari komunikazio, informazio paketeak )

## Interneteko erakundeak

Interneteko baliabideak kudeatzeko eta honen protokoloak garatzeko zenbait elkarte daude:
   * IETF: Interneteko protokoloak garatzeko batzorde teknikoa
   * ICANN: Interneko domeinu eta IP helbideen esleipenen kudeaketaz arduratzen elkartea da. IANA burutzen zituen lanen kudeaketa hartu du.
   * NIC(internet): Interneteko izen domeinuak esleitzeko erakunde. Estatu bakoitzeko NIC erakunde bat dago.

## Internet helbideak

IP zenbakiak erabiltzen ditu makinak, erabiltzaileak edo oro har baliabideak identifikatzeko. IP helbideak (4.bertsioa) 4 bytez (32 bit) osatzen da. Lau zenbakitan antolatzen dira: a.b.c.d. Letra bakoitzak 0-tik 255-erako zenbakiak hartzen dituela. IP helbideak kode hamaseitarrean ere adierazten dira, 00.00.00.00-tik FF.FF.FF.FF-era edo kode bitarrean 00000000.00000000.00000000.00000000-tik 11111111.11111111.11111111.11111111-era. IP guztiak ezin dira erabili internet-en, batetik IP publikoak, Interneten erabilgarriak daude, bestetik pribatuak sare lokal pribatuetan erabiltzeko eta azkenik IP bereziak, adibidez: difusio helbidea, sare helbidea… adierazteko balio dute.

## URL

Baliabideak identifikatzeko URL karaktere sekuentzia estandarizatua da.
Adibidez:
   * http://www.wikipedia.org (web zerbitzaria bat zehazteko )
   * erabiltzaile@domeinua.org (posta zerbitzaria bat zehazteko )
       Adibidez: jon_wiki@euskalnet.net

## Informazioaren fluxua

Bezero-zerbitzari arkitekturan oinarritzen da informazioaren elkar trukea. Informazio datu-paketetan antolatzen da. Adabegi bateko komunikazio batean datu-paketeen konexio ez da aurrez ezarri behar paketeak bidaltzeko eta paketeek trafikoaren eta matxuren nondik norakoak saihesteko ibilbide desberdinak egin dezakete.

## TCP-IP protokoloa

Datu-paketeak transmititzeko arauak egon behar dira, horretarako TCP-IP eredua erabiltzen du.

## Izen zerbitzariak

IP helbide baten eta honi dagokion (balego) izen domeinuarekin lotzen duenari izen zerbitzaria deritzo. Zerbitzu hau ematen duen makina edota programari DNS zerbitzari esaten zaio.

## Ikus, gainera

* Internet
* OSI eredua
* Sare protokolo
* Internet
* TCP/IP eredu
* LAN
* Azpisare-maskara
* Intranet
* Estranet

## Kanpo estekak

* Datuak: Q5638187
# Internet Message Access Protocol

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
IMAP edo Internet Message Access Protocol Interneteko mezuak atzitzeko protokoloa da. Posta elektronikoan posta-kutxak kudeatzeko eta hauen mezuak atzitzeko protokoloa. IMAPen ezaugarri nagusienetakoa mezuen karpetak zerbitzarian gordetzeko aukera ematen duela da. IMAP protokoloa POP protokoloaren alternatibarik erabiliena da.
Adibidez, posta-bezeroari, postontziak bere makina propioan egongo balira bezala manipulatzen uzten dio. Hala, bezeroak edozein tokitatik ikusi ahal izango ditu postontzietan gordetako mezuak, kopiarik egin gabe. Lehen, esate baterako, etxean jasotako mezuak ezin ziren bulegoan irakurri. Horretarako, norbere helbidera kopia bat bidali beharra izaten zen. Orain, IMAP protokoloari esker, mezuak jaso eta erantzun daitezke etxetik zein bulegotik, IMAP protokoloari esker dena sinkronizatuta dagoelako. Orain, protokolo honekin, postontziak bai bulegotik bai etxetik, bai beste edozein tokitatik ikus daitezke.

## Ikus, gainera

* POP protokoloa.
* Posta-bezero.

## Kanpo estekak

* Datuak: Q166936
# Internet Movie Database

Internet Movie Database (IMDb, euskaraz "Filmen datu-basea Interneten") Interneten eskuragarri dagoen datu base bat da, filmei, telebista saioei eta bideojokoei buruzko informazioa biltzen duena. Hor ageri dira, besteak beste, halako lanen zuzendariak, produktoreak, aktoreak eta fikzio pertsonaiak. IMDb 1990eko urriaren 17an inauguratu zuten, eta 1998an Amazon.com konpainiak erosi zuen.

## Sorrera

Manchesterren jaiotako Col Needham izeneko 23 urteko gazte batek sortu zuen IMDb, garai hartan Hewlett Packard konpainian ingeniaritza lanetan zebilela.
10000 obren gaineko 23000 daturekin hasi zen IMDb, 1990eko urriaren 17an.

## Zenbakiak eta datuak

1,5 milioi titulu baino gehiago dauzka webguneak film eta telesailen artean, eta 3,2 milioi sarrera aktore, zuzendari eta profesional anitzei buruz .<ref name=imdb \>
Eduki gehienak zaletuen bitartez iristen dira eta gaur egun erredaktore profesionalek zuzentzen eta iragazten dituzte datu batzuk.
Ordenagailutan erabiliz gain orain moldatu egin berri da webgunea plataforma berrietara: iPhone, iPad, Android eta Phone 7.

## Bitxikeriak

Hilabetero 57 milioi zaletuk kontsultatzen dute Col Needhamek sortutako web-orri hau.<ref name=imdb \>

## Erreferentziak

* ↑ «IMDb cumple 20 años de cine», El País, 2010-10-24.

## Kanpo estekak

* (Ingelesez) IMDb
* (Gaztelaniaz) IMDb
* Datuak: Q37312
* Multimedia: Internet Movie Database / Q37312
# Internet Sozietate

Internet Sozietate (ingelesez: Internet Society) edo ISOC nazioarteko irabazi-asmorik gabeko erakundea da, 1992an sortua eta egoitza nagusia AEBko Virginian duena, Internet sarearen garapena bultzatzeaz eta Interneteko estandar eta protokolo berriak garatu eta onartzeaz arduratzen dena. IETFi babesa ematen dio.

## Erreferentziak

* ↑ Euskalterm: [Laburtzapenak Hiztegia] [2009]
* ↑ Euskalterm: [Hiztegi Terminologikoa] [2011]

## Kanpo estekak

* Datuak: Q749257
* Multimedia: Internet Society / Q749257
# Interneteko bot

Interneteko bot, web robot, WWW robot edo, besterik gabe, bot lan automatikoak egiten dituen programa informatiko bat da. Gehienetan software aplikazio, programa edo script nahiko sinpleak izaten dira bot horiek, eta ataza errepikakorrak egiteko programatzaile batek edo programatzaile talde batek prestatzen ditu, bestela eskuz oso neketsu edo errepikakor izango liratekeen lanak errazago eta azkarrago egiteko.

## Ikus, gainera

* Wikipedia:Bot-ak.

## Kanpo estekak

* Datuak: Q191865
* Multimedia: Bots / Q191865
# Irish Hobby

Irish hobby gaur egun desagerturiko Irlandako bertako zaldi arraza bat izan zen. Aspaldidanik arraza Britaniar uhartetako beste herrialdetara hedatu zen, Eskozia zein Ingalaterrara bereziki. Bere tamaina zein ezaugarriengatik arraza hau ponien sailkapen taldean sartzen zen.
Irish hobbya XIII. mendetik aurrera garatu zuten bertako hainbat poni arrazen nahasketaren bidez.
Dirudienez gaur egungo hainbat zaldien arrazen jatorrian dago poni hau, hala nola Connemarako ponia zein Irlandako zaldi nazionala den Irish draught zaldi arraza. Beste aldetik Irish hobbyren behorrak Ingalaterrara eraman zituzten eta bertako zaldiekin nahastuz Ingalaterrako odol garbiko zaldi arrazaren oinarria finkatu omen zuten.

## Arrazaren historia

Zaldi mota hau, azkar eta bizkorra izanik, oso erabila izan zen garai batean gerrarako. Zalditeria arinean eta bapateko erasoetan, zaldun zirikatzaileen zalditzat bereziki.
Esate baterako Eskoziako Independentziarako Gerretan bi aldeek errus erabili zituzten irish hobbyak. Eduardo I.a Ingalaterrakoak esate baterako Irlandatik Eskoziara zaldi hauen inportazioak galarazten saiatu zen matxino eskoziarren zalduneria arina indargabetzeko asmoz.
Roberto I.a Eskoziakoak ingelesen aurkako bere gerrilla gerrarako erabili zituen ere, eta irish hobbyek egun bakar batean 97 eta 110 kilometro artean egiten zituzten beraien zaldunekin.
XV. eta XVI. mende artean arraza egungo beste hainbat arrazetan garatzen joan zen. Connemarako ponia, Irish draught, Kerry Bog poni eta Galloway poni dira haietatik ezagunenak.

## Irish hobby folklorean

Britaniar uhartetan barrena, zaldi arraza hau ingelesez "hobby horse", eta euskaraz zaldiko deitzen dugun ihauteriko pertsonaiaren jatorria da .

## Erreferentziak

* ↑ http://www.theequinest.com/breeds/irish-hobby/
* ↑ http://www.tbheritage.com/GeneticMarkers/mtdnaintbdamlines3.html
* ↑ Hyland, Ann (1998),The Warhorse 1250-1600. UK: Sutton Publishing ISBN 0-7509-0746-0 p 32, 14, 37

## Kanpo estekak

* (Ingelesez) Arrazari buruzko artikuloa "The equinest" entziklopedian
* Datuak: Q3040564
# Irish National Invincibles

Irish National Invincibles, maiz Invincibles bezala ezagunak, euskaraz Irlandar Garaitezin Nazionalak edo Garaitezinak, 1881-1883 artean jardundako Irlandako errepublikar talde bat izan zen, Irlandar Anaitasun Errepublikarraren eszisioa.
Talde honek erakunde nagusiak baina agenda erradikalagoa zuen, eta Irlandan zeuden britainiar poliziak jomugatzat hartu zituen eta bereziki Dublingo gazteluko britainiar agintariak. Dublin hiriburua eta ingurumarian jardun zuen.
James Carey burua izan zen eta talde honetako ekintza sonatuena 1982ko Phoenix Parkeko hilketak izen ziren.
Britainiarrek taldekide gehienak atxilotu eta torturatu zituzten, batzuk urkatuak izan ziren, beste batzuk espetzeratuak, eta gainontzekoak AEBetara ihes egin zuten.
# Irishtown (Limerick)

Irishtown, irlanderaz: An Baile Gaelach, Irlandako Limerick hiriko auzo bat da. Izena Erdi Aroan irlandar biztanleen bizilekua izateagatik datorkio, aldiz Englishtown auzoaren eremuan anglosaxoi biztanleak bizi ziren.

## Kanpo estekak

* Datuak: Q15228805
# Irish Heartbeat

Irish Heartbeat (Irlandako Bihotz Taupadak) 1988an Van Morrison abeslariak The Chieftains taldearekin plazaratu zuen musika-albuma da. Mercury Records konpainiak egin zuen eta Dublingo Windmill Lane Studiosetan grabatu zen. Albumaren ekoizleak Morrison eta Paddy Moloney izan ziren. Denborak Irlandako benetako album klasikoa bihurtu du.

## Historia

Irish Heartbeat 1987ko iraila eta abendua artean eta 1988ko urtarrilean grabatu zen. The Chieftains eta Van Morrison urte batzuk lehenago bildu ziren Edinburgoko rock jaialdian. Morrisonen No Guru, No Method eta No Teacher albumaren promozio-biran, Belfasten elkartu ziren berriro, eta, ondoren, Morrisonek eta Paddy Moloneyk elkarrekin album bat grabatzeari buruz hitz egin zuten. Biek abesti-zerrenda bat adostu zuten, Morrisonek aurretik argitaratutako bi kantukin eta Irlandako musika tradizionaleko zenbait abestikin.
1987ko urrian, The Chieftainsek eta Van Morrisonek Belfasteko Balmoral Studioan jo zuten berriro, 1988ko San Patrizio Egunean zabalduko zen kontzertu batean.

## Abestiak

Albumak Irlandako zortzi abesti tradizionalak jaso zituen, bat gaelikoz; beste bi Van Morrisonen abestiak ziren: «Celtic Ray» eta «Irish Heartbeat». Gehienen moldaketak Van Morrisonek eta Paddy Moloneyk egin zituzten.

### A aldea

* "Star of the County Down 2:41
* "Irish Heartbeat 3:52
* "Tá Mo Chleamhnas Déanta" (My Match It Is Made) 3:31
* "Raglan Road" Patrick Kavanaghen moldaketa, 4:43
* "She Moved Through the Fair" 4:44

### B aldea

* "I'll Tell Me Ma" 2:29
* "Carrickfergus" 4:23
* "Celtic Ray" 3:47
* "My Lagan Love" 5:19
* "Marie's Wedding" 3:17

## Taldea

* Van Morrison: gitarra, bateria eta ahotsa.
* Paddy Moloney: Irlandako xirolarrua eta tin whistle.
* Martin Fay: biolin eta hezurrak.
* Derek Bell: arpa eta teklatuak.
* Kevin Conneff: bodhran eta ahotsa «Star of the County Down», «Tá Mo Chleamhnas Déanta» eta «I'll Tell Me Ma» abestietan.
* Matt Molloy: txirula
* Seán Keane: biolin
* Ciarán Brennan: kontrabaxu
* Mary Black: koroak «Marie's Wedding» eta «Tá Mo Chleamhnas Déanta» abestietan.
* Maura O'Connell: koroak «Marie's Wedding» abestian.
* June Boyce: koroak «Celtic Ray», «Irish Heartbeat» eta «Marie's Wedding» abestietan.

## Bibliografia

* Heylin, Clinton (2003). Can You Feel the Silence? Van Morrison: A New Biography. Chicago Review Press. ISBN 1-55652-542-7.
* Hinton, Brian (1997). Celtic Crossroads: The Art of Van Morrison. Sanctuary. ISBN 1-86074-169-X.
* Rogan, Johnny (2006). Van Morrison: No Surrender. Vintage Books. ISBN 978-0-09-943183-1.

## Erreferentziak

* ↑ https://www.discogs.com/es/master/16772-Van-Morrison-The-Chieftains-Irish-Heartbeat
* ↑ Hilton, 266 or.
* ↑ https://www.allmusic.com/album/irish-heartbeat-mw0000196198

## Kanpo estekak

* "Irish Heartbeat" abestia Youtuben.
* "Ranglad Road"en zuzeneko bertsioa.
* (Ingelesez):Albuma Discogs webgunean.
* Datuak: Q5226742
# Irishtown (Mayo konderria)

Irishtown (Mayo konderria) (irlanderaz Baile Gaelach) Irlandako udalerri bat da, Mayo konderrian dagoena.

## Kanpo estekak

* Datuak: Q3776633
# Irish Ferries

Irish Ferries (euskaraz: «Irlandar Ferriak») Irlandako ferry konpainia bat da. Irlanda, Gales, Bretainia eta Normandia arteko lineak ditu: Dublin-Holyhead ibilbidea, bai eta Rosslare udalerriko portua eta Roscoff, Cherbourg eta Pembroke udalerrien arteko linea ere. Konpainia hau 1973. urtean sortu zen.

## Iruditegia

* Irish Ferries konpainiaren lineak.
* HSC Jonathan Swift ferria.
* Inishmore ferria.

## Kanpo estekak

* Irish Ferries konpainiaren webgunea (Ingelesez)
* Datuak: Q997355
* Multimedia: Irish Ferries / Q997355
# Irish Jig

Irish Jig Gwendal bretainiar musika taldearen abesti bat da. 1974. urtean izen bereko Irish Jig diskoaren barnean kaleratu zuten.

## Kanpo estekak

* Irish Jig abestia entzungai
* Datuak: Q12259744
# Irish Travellers

Irish Travellers edo Pavees (irlanderaz: Lucht siúil) izendapenaz usadioz irlandar jatorria duten jende talde nomada bati deritzo, hauek nagusiki Irlanda, Britainia Handia eta Ameriketako Estatu Batuetan bizi dira. Eurak euren buruei Pavees deitzen diete. Irlandan oso ohikoa da herri honetako kideak hiri nahiz udalerrietako kale edo bide bazterretan kanpaleku, roulotte edo gurdietan ikustea.
Sarritan euretakoak ez diren gainontzeko biztanleek gutxietsi edo mespretxatu asmoz ezizen edo izendapen ugariz deitu izan dituzte: 'tinkers', 'pikeys', 'knackers', 'gypsys' eta 'gypos'. Betidanik irlanderaz, Pavees edo Travellers jendea Lucht Siúil (literalki, "jende ibiltaria") izendapenaz deitu izan da. Travellers taldekoa ez den jende askok euretaz mintzatzeko ingeleraz 'Itinerants' ("Ibiltariak") hitza "lekuz leku doan jendea" esanahiarekin edota 'tinkers' ("letoilariak") izendapena erabiltzen dituzte, azken izendapen horren jatorria "tinsmiths" hitza delarik; edonola ere, gerora izendapen hori mespretxagarritzat jo zen.
Maiz Irish Travellers talde hau era okerrean Irish Gypsies bezala izendatua da ("Irlandar Ijitoak") Europa eta mundu osoan zehar hedatuak dauden ijitoekin nahastu izan dira, bi herri hauek antzeko bizimodu nomada eta askea baitute, baina nahiz eta Travellers taldeak ijitoen bizimoduarekin antza handia eduki, etnikoki edo itxura fisikoz ez dira bizi modu arrunta edo ez-ibiltaria daramaten gainontzeko irlandarrengandik ezberdintzen.

## Hizkuntza eta ohiturak

Irish Travellers herria edo taldeak euren berezko hizkuntza du, hau Shelta zeltiar hizkuntza da, eta bi dialektoetan banatuta dago: Gammon (edo Gamin) eta Cant. XVIII. menderako bazelako testigantzak eta erregistroak badaude, baina ziurrenik antzinakotasun handiagoa izan lezake.
Traveller edo Pavee herriak txakur hezitzaileen ospe bikaina du, batez ere ingeles erbi-txakur eta lurcher arrazako txakurrak heztean. lurchers. Horretaz gain aspalditik zaldi salerosketan edo tratularitzan jarduteko joera handia dute, zaldiak dauden edozein merkatu edo azoketan ikus daitezke, adibidez urtero Irlandako Ballinasloe udalerriko azokan edota Erresuma Batuko Appleby udalerriko azokan ere bai.
Pavee herriak duen beste joera bat betidanik boxeo kirolean borrokalari ugariren sehaska izatea da. Horren adibide adierazgarriak 1990eko Jim Sheridan irlandar zinema zuzendariaren The Field eta 2000ko Guy Ritchie ingeles zinema zuzendariaren Snatch filmetan ikus daitezke. Zoritxarrez, antzina eta gaur egun ere liskarzale, buru arin eta jende arazotsuen ospea ere badute.

## Ikus gainera

* Shelta

## Bideoak

* Pavee edo Irish Travellers taldeari buruzko irudi edo argazki erakusketa
* bi Pavee familien arteko liskar baten bideoa. 1go Zatia
* bi Pavee familien arteko liskar baten bideoa. 2go Zatia

## Kanpo estekak

* Travellerheritage.ie, Paveei buruzko webgunea (Ingelesez)
* Irish Traveller Movement webgunea (Ingelesez)
* Pavee Point Travellers Center webgunea (Ingelesez)
* The National Association of Travellers' Centres webgunea (Ingelesez)
* Datuak: Q875651
* Multimedia: Irish Travellers / Q875651
# Irish Independent

The Irish Independent Irlandako Dublin hiriburuan argitaratu ohi den egunkari bat da. Irlandako egunkaririk salduena da, egunero 580.00 ale inguru saldu ohi dituelarik. The Irish Times egunkariaren lehiakide zuzena ere bada.Egunero-egunero argitaratzen da, igandetan izan ezik. 1905an sortu zen.

## Foinse

2009ko azaroaren 18tik aurrera asteazkenero irlanderaz idatzitako Foinse doaineko gehigarriarekin batera kaleratu ohi da.

## Kanpo estekak

* Irish Independent egunkariaren webgunea (Ingelesez)
* Datuak: Q1590833
* Multimedia: Irish Independent / Q1590833
# Irishtown (Dublin)

Irishtown, irlanderaz: An Baile Gaelach, Irlandako Errepublikako Dublin hiriburuan dagoen auzune bat da.

## Kanpo estekak

* Datuak: Q622104
# Izaro Garmendia

Izaro Garmendia Irastortza (Zaldibia, Gipuzkoa, 1969ko abenduaren 12a) gipuzkoar soinu-jotzaile eta pailazoa da.

## Bizialdia

Zaldibiako Iztueta ikastolan hasi eta ondoren Ordiziako Jakintza ikastolan jarraituz, Ordiziako Institututik pasatua.
Errenteriako Don Bosco ikastetxean 1994-1995 ikasturtean irakaskuntzan hasi zen, REM eta Lanbide Heziketakoei klaseak emanez.
Ohiko ikasketez gain musika ikasketak umetatik eman izan ditu eta ondorioz plaza gizon izaten bukatu du batez ere. Euskal Herrian zehar makina bat plazetan giroa alaituz, bai txistuaz goiz ereserkiak joaz edo dantza taldeekin, adibidez, Beasaingo Ostadar eta Zaldibiako Iztueta taldeekin besteak beste. Trikitiarekin ondoren hainbat erromeria eta kalejiratan. 1989an sortu zuen bere lehen abestia (Txintxarri), artean bere trikiti irakasle zen Inaki Malbadik disko batean grabatu zuelarik.
Ordizian hasi zen solfeoarekin, Beasaingo musika eskolan piano ikasketak eta Karlos Jimenezekin Beasainen eta Francisco Escuderorekin Donostian harmonia ikasi zituen. Gero txistua ikasi zuen Zaldibian Xalbador Etxebarria, Tere Irastortza eta Malores Etxeberriarekin. Trikitixa eta panderoa Albizturko Iñaki Malbadi eta Ramonekin ikasi zituen. Alboka eta txalaparta ikasten Gasteizko folklore udal ikastetxean aritua da.
Trikitixa irakasten aritu izana da Zaldibian eta Lizarrako ikastolan.

## Pailazoa

Zapotxin taldeko kide eta sortzailetakoa.
Kiki, Koko, Moko eta Flax pailazo taldean parte hartu zuen. 16 abestiko disko bat beraientzat eginik, abestiak sortu eta moldatuz.
Potxin eta Patxin artista bikotea osatu zuten geroago eta hor dirau 2004az geroztik.

## Doinu-sortzailea

1995ean Donostian Herri ametsa eta Zurriolak antolatutako Kilometroak jaiko abestiaren musikaren sortzailea izan zen, baita Beasaingo 2001ekoan ere.
Jaurlaritzak ikastetxeetan eskaintzen zuen Osasunkume osasun kanpainako abestiaren musika sortu zuen.
Hainbat abesti konposatu du eta antzerki, malabar, zirku-ikuskizun sortu eta eskaini ditu.

## Erreferentziak

{{Erreferentzia zerrenda}Artikulu horretan ageri dena ez da Izaro Garmendia zaldibitarra, Izaro Erauskin ataundarra baizik. Izaro Garmendia zaldibitarra gizonezkoa da

## Kanpo estekak

* Datuak: Q30149730
* ↑ Aranburu, M.. (2019-06-23). «Izaro Garmendiak herriko 12 baserri hutsen margolanak egin ditu» Noticias de Gipuzkoa (Noiz kontsultatua: 2022-08-04).